Бютёу территориясындан 4121 км²-ни тюзле бла алаша джерле аладыла, таулу джерлени юлюшю джарымындан кесекге азды. Республиканы шималында — Ставрополь тюз орналады, къыбыларакъ — Терк эм Сунжа аркъала, ортасында уа — Шимал-Тегей тюз. Къыбыласын, Уллу Кавказны Баш аркъасы алады. Эм мийик нохтасы — Казбек тауну тёппесиди (5033 м). Республиканы таулу кесегинде, Баш аркъадан шималда бир-бирине параллель халда тёрт уллу тау аркъа ётедиле: Къабыргъа, Къаялы, Джайлыкълы эм Чегетли аркъала. Аркъаланы ёзенле кеседиле, аладан эм магъаналыла быладыла: Дарьял, Геналдон, Куртат, Кассар, Алагир эм Дюгер.